**OBRAZLOŽENJE O PRIJEDLOGU PRAVILNIKA O PARAMETRIMA ZDRAVSTVENE ISPRAVNOSTI MATERIJALA I PREDMETA KOJI DOLAZE U DODIR S VODOM NAMIJENJENOJ ZA LJUDSKU POTROŠNJU**

Ovim prijedlogom osigurava se provedba Priloga V. Direktive (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju (preinaka) *(SL L 435, 23.12.2020)*.

Predloženim pravilnikom u zakonodavstvo Republike Hrvatske transponiraju se i odredbe Priloga V. Načela za uspostavu metodologije članka 11. Direktive (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju (preinaka) (SL L 435, 23.12.2020.) (u daljnjem tekstu: Direktiva (EU) 2020/2184).

Predloženim pravilnikom postavlja se temelj za osiguranje visoke razine zaštite zdravlja ljudi i interesa potrošača u pogledu stavljanja na tržište materijala i predmeta koji dolaze u dodir s vodom namijenjenoj za ljudsku potrošnju.